CELEX: 62017TA0041
Language: hu
Date: 2018-07-12 00:00:00
Title: T-41/17. sz. ügy: A Törvényszék 2018. július 12-i ítélete – Lotte kontra EUIPO – Nestlé Unternehmungen Deutschland (Koala ábrázolása) (Európai uniós védjegy – Felszólalási eljárás – Koalákat ábrázoló európai uniós ábrás védjegy bejelentése – KOALA-BÄREN Schöller lustige Gebäckfiguren korábbi nemzeti térbeli védjegy – A 207/2009/EK rendelet 42. cikkének (2) és (3) bekezdése (jelenleg az (EU) 2017/1001 rendelet 47. cikkének (2) és (3) bekezdése) – A korábbi védjegy tényleges használatának bizonyítása – Megváltoztatásra vonatkozó hatáskör”)

17.9.2018   
            
            
               HU
            
            
               Az Európai Unió Hivatalos Lapja
            
            
               C 328/46
            
         
      A Törvényszék 2018. július 12-i ítélete – Lotte kontra EUIPO – Nestlé Unternehmungen Deutschland (Koala ábrázolása)
      (T-41/17. sz. ügy) (1)
      
      ((Európai uniós védjegy - Felszólalási eljárás - Koalákat ábrázoló európai uniós ábrás védjegy bejelentése - KOALA-BÄREN Schöller lustige Gebäckfiguren korábbi nemzeti térbeli védjegy - A 207/2009/EK rendelet 42. cikkének (2) és (3) bekezdése (jelenleg az (EU) 2017/1001 rendelet 47. cikkének (2) és (3) bekezdése) - A korábbi védjegy tényleges használatának bizonyítása - Megváltoztatásra vonatkozó hatáskör”))
      (2018/C 328/62)
      Az eljárás nyelve: német
      
         Felek
      
      
         Felperes: Lotte Co. Ltd (Tokió, Japán) (képviselő: M. Knitter ügyvéd)
      
         Alperes: az Európai Unió Szellemi Tulajdoni Hivatala (EUIPO) (képviselő: D. Walicka, meghatalmazott)
      
         A másik fél az EUIPO fellebbezési tanácsa előtti eljárásban, beavatkozó fél a Törvényszék előtti eljárásban: Nestlé Unternehmungen Deutschland GmbH (Frankfurt am Main, Németország) (képviselők: A. Jaeger-Lenz, S. Cobet-Nüse és C. Elkemann ügyvédek)
      
         Az ügy tárgya
      
      Az EUIPO ötödik fellebbezési tanácsának 2016. október 28-án – a Nestlé Schöller GmbH & Co. KG és a Lotte közötti felszólalási eljárással kapcsolatban – hozott határozata (R 0250/2016-5. sz. ügy) ellen benyújtott kereset.
      
         Az ítélet rendelkező része
      
      
                  1)
               
               
                  A Törvényszék hatályon kívül helyezi az EUIPO ötödik fellebbezési tanácsának 2016. október 28-án hozott határozatát (R 0250/2016-5. sz. ügy) annyiban, amennyiben a fellebbezési tanács e határozatban helyt adott a felszólalásnak a 30. osztályba tartozó „[c]sokoládékrémmel töltött sütemények; csokoládé; édességek; cukrászsütemények; aprósütemények, kekszek; aprósütemények, kekszek aperitifhez; fagylaltok és jégkrémek; sütemények és édességek” vonatkozásában.
               
            
                  2)
               
               
                  A Törvényszék elutasítja a Nestlé Schöller GmbH & Co. KG, a Nestlé Unternehmungen Deutschland GmbH jogelődje által benyújtott felszólalást a 30. osztályba tartozó „[c]sokoládékrémmel töltött sütemények; csokoládé; édességek; cukrászsütemények; aprósütemények, kekszek; aprósütemények, kekszek aperitifhez; fagylaltok és jégkrémek; sütemények és édességek” vonatkozásában.
               
            
                  3)
               
               
                  Az EUIPO viseli saját költségeit, valamint a Lotte Co. Ltd részéről a Törvényszék előtti eljárással összefüggésben felmerült költségeket.
               
            
                  4)
               
               
                  A Nestlé Unternehmungen Deutschland viseli saját költségeit.
               
            
         (1)  HL C 95.., 2017.3.27.